A Bizottság 2000/73/EK irányelve

(2000. november 22.)

motorerékpárok és segédmotoros kerékpárok világító és fényjelző berendezéseinek beépítéséről szóló 93/92/EGK tanácsi irányelvnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó Szerződésre,

tekintettel az Európai Parlament és a Tanács 2000/7/EK irányelvével [1] módosított, motorkerékpárok és segédmotoros kerékpárok típusjóváhagyásáról szóló, 1992. június 30-i 92/61/EGK tanácsi irányelvre [2] és különösen annak 16. cikkére,

tekintettel a Bizottságnak a motorkerékpárok és segédmotoros kerékpárok világító és fényjelző berendezéseinek beépítéséről szóló, 1993. október 29-i 93/92/EGK irányelvére [3] és különösen annak 4. cikkére,

mivel:

(1) A 93/92/EGK irányelv egyike a 92/61/EGK irányelvvel bevezetett közösségi típus-jóváhagyási eljárás egyedi irányelveinek. Következésképpen a 92/61/EGK irányelvben a járműtulajdonságokra, alkatrészekre és önálló műszaki egységekre megállapított rendelkezéseket kell alkalmazni ezen irányelvre is.

(2) A technika tökéletesedése most lehetővé teszi a 93/92/EGK irányelv hozzáigazítását a műszaki fejlődéshez. Annak érdekében, hogy lehetővé váljék a teljes típus-jóváhagyási rendszer megfelelő működése, szükség van az említett irányelv bizonyos követelményeinek világosabbá tételére vagy kiegészítésére.

(3) E célból elő kell írni, hogy az M1 és N1 kategóriájú járművekre a vonatkozó irányelveknek megfelelően típusjóváhagyott világító berendezések motorkerékpárokra és segédmotoros kerékpárokra is felszerelhetők legyenek. Mivel olyan rendelkezést is kell hozni, amely megengedi ködfényszórók, hátsó ködlámpák, hátrameneti fényszórók és elakadásjelző berendezések kívánság szerinti felszerelését háromkerekű és négykerekű segédmotoros kerékpárokra. A 93/92/EGK irányelvet ki kell egészíteni az e berendezések felszerelésére vonatkozó megfelelő előírásokkal. Az angol és holland változat bizonyos pontjainak megfogalmazását összhangba kell hozni a más nyelvű változatok megfelelő pontjaival.

(4) Az ezen irányelvben meghatározott intézkedések összhangban vannak a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, legutóbb az Európai Parlament és a Tanács 2000/40/EK [4] irányelvével módosított, 1970. február 6-i 70/156/EGK tanácsi irányelv [5] 13. cikke alapján létrehozott műszaki fejlődéshez történő hozzáigazítással foglalkozó bizottság véleményével,

ELFOGADTA EZT AZ IRÁNYELVET:

1. cikk

A 93/92/EGK irányelv II-VI. melléklete ezen irányelv melléklete szerint módosul.

2. cikk

1. 2002. január 1-jétől kezdve a tagállamok:

- nem tagadhatják meg motorkerékpár- és segédmotoroskerékpár-típusra vonatkozó EK-típusjóváhagyás megadását, és

- nem tilthatják meg motorkerékpárok és segédmotoros kerékpárok nyilvántartásba vételét, értékesítését vagy forgalomba helyezését,

világító és fényjelző berendezéseik felszerelésével kapcsolatos indokok alapján, ha a világító és fényjelző berendezések felszerelése megfelel az ezen irányelvvel módosított 93/92/EGK irányelv követelményeinek.

2. 2002. július 1-jétől kezdve a tagállamok megtagadják az EK-típusjóváhagyás megadását világító és fényjelző berendezéseik felszerelésével kapcsolatos indokok alapján minden olyan új motorkerékpár- és segédmotoroskerékpár-típusra, amelynél az ezen irányelvvel módosított 93/92/EGK irányelv követelményei nem teljesülnek.

3. cikk

1. A tagállamok legkésőbb 2001. december 31-ig elfogadják és kihirdetik azokat az rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

Ezeket a rendelkezéseket 2002. január 1-jétől alkalmazzák.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

2. A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

4. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

5. cikk

Ennek az irányelvnek a tagállamok a címzettjei.

Kelt Brüsszelben, 2000. november 22-én.

a Bizottság részéről

Erkki Liikanen

a Bizottság tagja

[1] HL L 106., 2000.5.3., 1. o.

[2] HL L 225., 1992.8.10., 72. o.

[3] HL L 311., 1993.12.14., 1. o.

[4] HL L 203., 2000.8.10., 9. o.

[5] HL L 42., 1970.2.23., 1. o.

--------------------------------------------------

MELLÉKLET

I. A II. melléklet a következőképpen módosul:

a) [Csak az angol változatra vonatkozik.]

b) az 5. tétel helyébe a következő szöveg lép:

"5. Az 1. és 2. szakaszban említett és motorkerékpárokra a 97/24/EK irányelv alapján típusjóváhagyott, vagy az M1 és N1 kategóriájú járművekre a vonatkozó 76/757/EGK, 76/758/EGK, 76/759/EGK, 76/760/EGK, 76/761/EGK, 76/762/EGK, 77/538/EGK vagy 77/539/EGK irányelv alapján típusjóváhagyott világító és fényjelző berendezések használatát segédmotoros kerékpárokon is meg kell engedni."

c) a 6.7.5. tétel helyébe a következő szöveg lép:

"6.7.5. Beállítás: a fényvisszaverők referenciatengelyének merőlegesnek kell lennie a jármű hosszanti középsíkjára, és kifelé kell nézniük. Az elöl elhelyezett fényvisszaverők a kormányelfordulás szögével egyezően fordulhatnak el."

II.a)b)c)d) A III. melléklet a következőképpen módosul:

a 2. tétel a következőképpen egészül ki:

"2.5. ködfényszóró,

2.6. hátsó ködlámpa,

2.7. hátrameneti lámpa,

2.8. elakadásjelző."

az 5. tétel helyébe a következő szöveg lép:

"5. Az 1. és 2. szakaszban említett és a motorkerékpárokra a 97/24/EK irányelv alapján típusjóváhagyott, vagy az M1 és N1 kategóriájú járművekhez a vonatkozó 76/757/EGK, 76/758/EGK, 76/759/EGK, 76/760/EGK, 76/761/EGK, 76/762/EGK, 77/538/EGK vagy 77/539/EGK irányelv alapján típusjóváhagyott világító és fényjelző berendezések használatát háromkerekű és négykerekű segédmotoros kerékpárokon is meg kell engedni."

a 6.5.3.1. tétel utolsó bekezdése helyébe a következő szöveg lép:

"- a világító felületek belső széleinek egymástól legalább 500 mm-re kell lenniük. E távolság 400 mm-re csökkenthető, ha a jármű legnagyobb szélessége 1300 mm-nél kisebb."

a 6. tétel a következőképpen egészül ki:

"6.11. Ködfényszórók

6.11.1. A követelmények azonosak a VI. melléklet 6.7.1-6.7.11. tételében meghatározottakkal.

6.12. Hátsó ködlámpák

6.12.1. A követelmények azonosak a VI. melléklet 6.8.1-6.8.11. tételében meghatározottakkal.

6.13. Hátrameneti lámpák

6.13.1. A követelmények azonosak a VI. melléklet 6.9.1-6.9.10. tételében meghatározottakkal.

6.14. Elakadásjelző

6.14.1. A rendelkezések azonosak a VI. melléklet 6.10.1-6.10.4. tételében meghatározottakkal."

III. A IV. melléklet a következőképpen módosul:

a)

az 5. tétel helyébe a következő szöveg lép:

"5. Az 1. és 2. szakaszban említett és az M1 és N1 kategóriájú járművekre a vonatkozó 76/757/EGK, 76/758/EGK, 76/759/EGK, 76/760/EGK, 76/761/EGK, 76/762/EGK, 77/538/EGK vagy 77/539/EGK irányelv alapján típusjóváhagyott világító és fényjelző berendezések használatát motorkerékpárokon is meg kell engedni."

b) [Csak az angol változatra vonatkozik.]

IV. Az V. melléklet a következőképpen módosul:az 5 tétel helyébe a következő szöveg lép:

"5. Az 1. és 2. szakaszban említett és az M1 és N1 kategóriájú járművekre a vonatkozó 76/757/EGK, 76/758/EGK, 76/759/EGK, 76/760/EGK, 76/761/EGK, 76/762/EGK, 77/538/EGK vagy 77/539/EGK irányelv alapján típusjóváhagyott világító és fényjelző berendezések használatát oldalkocsis motorkerékpárokon is meg kell engedni."

V. A VI. melléklet a következőképpen módosul:

a)

az 5. tétel helyébe a következő szöveg lép:

"5. Az 1. és 2. szakaszban említett és az M1 és N1 kategóriájú járművekre a vonatkozó 76/757/EGK, 76/758/EGK, 76/759/EGK, 76/760/EGK, 76/761/EGK, 76/762/EGK, 77/538/EGK vagy 77/539/EGK irányelv alapján típusjóváhagyott világító és fényjelző berendezések használatát motoros tricikliken is meg kell engedni."

b) [Csak a holland változatra vonatkozik.]

c) a 6.5.3.1. tétel utolsó francia bekezdése helyébe a következő szöveg lép:

"- a világító felületek belső széleinek egymástól legalább 500 mm-re kell lenniük. Ez a távolság 400 mm-re csökkenthető, ha a jármű legnagyobb szélessége 1300 mm-nél kisebb.."

d) [Csak a holland változatra vonatkozik.]

--------------------------------------------------